Hoe Suid-Afrikaanse leiers hul pad in die Vierde Industriële Revolusie vind - Solidariteit Wêreld LoopbaanSolidariteit Wêreld Loopbaan
Tuis › Artikels › Hoe Suid-Afrikaanse leiers hul pad in die Vierde Industriële Revolusie vind
Hoe Suid-Afrikaanse leiers hul pad in die Vierde Industriële Revolusie vind
Die Eerste Industriële Revolusie was gekenmerk deur meganiese innovasies, en saam daarmee stoomaandrywing, wat weer tot die steenkoolaangedrewe buitebrandenjin gelei het; dit het in die laat 18de eeu begin met die meganisasie van die tekstielnywerheid en die geboorte van die fabriek.
Met verloop van eeue het ons gesien hoe nog twee industriële revolusies gemeenskappe reg oor die wêreld vorm en ontwikkel.
As ons vinnig aanrol na vandag, hoor ons by deskundiges en politici van die Vierde Industriële Revolusie, oftewel Industrie 4.0.
Die Vierde Industriële Revolusie het te doen met nuwe maniere waarop ons tegnologie in ons gemeenskappe inbring en gebruik. Voorbeelde is robotika, kunsmatige intelligensie, groot data en nanotegnologie.
Die Vierde Industriële Revolusie is hier ─ is Suid-Afrikaanse bedryfsleiers gereed? Hoe vergelyk die reaksies van Suid-Afrikaanse bedryfsleiers met dié van hul globale eweknieë as dit kom by die aanwending van die volle potensiaal van Industrie 4.0 tot voordeel van hul kliënte, hulle mense, hulle organisasies, hul gemeenskappe en samelewing in die breë?
Deloitte het ʼn internasionale opname onder meer as 1 600 C-vlakbedryfsleiers in 19 lande gedoen ─ met inbegrip van 100 respondente in Suid-Afrika.
Suid-Afrikaanse bedryfsleiers het onder hul globale eweknieë uitgestaan ten opsigte van die lae vlak van invloed wat hul organisasies volgens hulle op sosiale kwessies het, hul oortuiging dat die werkmag in die rigting van ʼn entrepreneursekonomie beweeg, hul gevoel dat tegnologieë mense sal vervang eerder as aanvul, en hul gebrek aan vertroue in hul organisasies se gereedheid om Industrie 4.0-kwessies aan te spreek.
En tog, onder hierdie talle kwessies onderstreep die verslag ʼn subgroep leiers ─ plaaslik sowel as in die buiteland ─ wat ʼn pad vorentoe oopbeur. Hulle sluit in:
Sommige leiers het uitgewerk hoe om goed te vaar deur goed te doen, en nuwe inkomstestrome te genereer deur produkte en/of dienste te ontwikkel of verander sodat dit meer sosiaal of omgewingsbewus is. Sosiale supers glo dat gemeenskapsinisiatiewe meesal tot winsgewendheid bydra, en daardie inisiatiewe is grondliggend aan hul besigheidsmodelle. Sosiale supers is ook meer energiek rondom besluitneming en glo hul werkmagte is gereed vir die Vierde Industriële Revolusie.
Sommige bedryfsleiers is baie meer geneigd om te sê dat hulle duidelike besluitnemingsprosesse het en datagedrewe insigte gebruik. Hulle is byna twee keer meer geneigd as ander leiers in die opname om te sê hulle is gereed om hul organisasies te lei om munt te slaan uit Industrie 4.0-geleenthede. Datagedrewe besluitnemers sal ook meer geneigd wees om in ontwrigtende tegnologie te belê, om besorgd te wees oor die etiese gebruik van nuwe tegnologie, en om hul huidige werknemers op te lei om toegang te kry tot die vaardighede wat vir Industrie 4.0 nodig is.
Ontwrigtingsdrywers is bedryfsleiers wat belê in tegnologieë om hul markte en mededingers om te keer en om te belê in tegnologie wat hul bedoelde besigheidsuitkomste oortref het. Hierdie leiers het meer vertroue dat hulle in die Industrie 4.0-era kan lei en meer verseker dat hulle organisasies gereed is om munt te slaan uit die geleenthede wat Industrie 4.0 bied, en hulle het ʼn meer holistiese benadering tot besluitneming.
Talentbevorderaars is leiers wat al verder as die res van die veld met die voorbereiding van hul werkmagte vir die toekoms gevorder het. Hulle glo hulle weet watter vaardighede hul maatskappye sal nodig kry en dat hul werkmagte die regte samestelling het. Hulle verwelkom ook hulle verantwoordelikheid om hul werknemers vir die toekomstige werk voor te berei.
Dit is bemoedigend dat navorsing toon dat hierdie personas aansteeklik werk. Hoewel leiers met enigeen van hierdie paaie kan begin, omvat hulle dikwels ʼn aantal eienskappe wat lesse inhou vir diegene wat nog probeer om hul benaderings te definieer.
Deloitte Insights: https://www2.deloitte.com/insights/us/en/deloitte-review/issue-22/industry-4-0-technology-manufacturing-revolution.html
Eye Witness News: https://ewn.co.za/2019/03/15/understanding-the-fourth-industrial-revolution-in-a-south-african-context
Harvard Business Review: https://hbr.org/sponsored/2019/03/how-leaders-are-navigating-the-fourth-industrial-revolution